മുതിര്ന്ന നേതാക്കള് പങ്കെടുക്കാതെ സിപിഎമ്മിന്റെ സ്വാതന്ത്ര്യ ദിനാഘോഷം കേന്ദ്ര കമ്മിറ്റി ഓഫീസില് പതാക ഉയര്ത്തിയത് പിബി അംഗം പലയിടങ്ങളിലും ദേശീയ പതാകയോട് അനാദരവ് ന്യൂഡല്ഹി: ആദ്യമായി സ്വാതന്ത്ര്യ ദിനം ആഘോഷിച്ച് സിപിഎം. പാര്ട്ടി ജനറല് സെക്രട്ടറി സീതാറാം യെച്ചൂരി, മുതിര്ന്ന നേതാക്കന്മാരായ പ്രകാശ് കാരാട്ട്, വൃന്ദാ കാരാട്ട് എന്നിങ്ങനെ രാജ്യതലസ്ഥാനം തന്നെ കേന്ദ്രമാക്കി പ്രവര്ത്തിക്കുന്ന സിപിഎമ്മിന്്റ മുതിര്ന്ന നേതാക്കന്മാര് ആരും തന്നെ പാര്ട്ടി കേന്ദ്രകമ്മിറ്റി ഓഫീസില് ആദ്യമായി സംഘടിപ്പിച്ച സ്വാതന്ത്ര്യ ദിനാഘോഷ ചടങ്ങില് പങ്കെടുത്തിരുന്നില്ല എന്നതാണ് ശ്രദ്ധേയം. ബംഗാളില് നിന്നുള്ള പിബി അംഗം ഹനന് മുള്ളയാണ് ഡല്ഹിയിലെ സിപിഎം കേന്ദ്രകമ്മിറ്റി ഓഫീസിനു മുന്നില് ദേശീയ പതാക ഉയര്ത്തിയത്. ആര്എസ്എസും ബിജെപിയും ഉയര്ത്തുന്ന ദേശീയതയെ പ്രതിരോധിക്കാന് ദേശീയത തന്നെയാണ് പോംവഴിയെന്ന് തിരിച്ചറിവാണ് സിപിഎം ഇപ്പോള് സ്വാതന്ത്ര്യ ദിനാഘോഷങ്ങള് ഏറ്റെടുത്തിരിക്കുന്നതിന് പിന്നിലെ രാഷ്ട്രീയ താല്പര്യം. ദേശീയ രാഷ്ട്രീയ ഭൂപടത്തില് അപ്രസക്തമായ ഇടതുപക്ഷത്തിന് തിരികെയെത്താന് ദേശീയത തുണയാകും എന്നാണ് പാര്ട്ടി നേതൃത്വം കരുതുന്നത്. എന്നാല് പാര്ട്ടി ആസ്ഥാനത്ത് ആദ്യമായി സംഘടിപ്പിച്ച സ്വാതന്ത്ര്യ ദിനാഘോഷ വേദിയില് എത്താതെ മുതിര്ന്ന നേതാക്കള് യഥാര്ത്ഥ കമ്മ്യൂണിസ്റ്റ് മുഖം വ്യക്തമാക്കി. സിപിഎം സംഘടിപ്പിക്കുന്ന വേദിയില് ദേശീയഗാനം ആലപിക്കുന്നതും ഇതാദ്യം. അതേസമയം, പല സ്ഥലങ്ങളിലും സിപിഎം ദേശീയ പതാകയോട് അനാദരവ് കാട്ടിയെന്ന ആരോപണവും ഉയര്ന്നിട്ടുണ്ട്.